jkorsvik/nowiki_second_scrape_merged huggingface dataset:
Heinrich Scheidemann

Heinrich Scheidemann (ca. 1596 – 1663) var en tysk komponist, organist og musikklærer.


== Liv og virke ==
Scheidemann var sønn av David Scheidemann som var organist i Wöhrden og fra 1604 ved Katharinenkirche i Hamburg, og fikk sannsynligvis den første musikkundervisningen av ham. Fra 1611 til 1614 tok Scheidemann sammen med sin venn Jacob Praetorius et treårig studium Jan Pieterszoon Sweelinck i Amsterdam. Studiet var finansiert av Katharinenkirche og bakgrunnen var at deres framtidig organist skulle gå i lære hos en av tidens aller beste organister.
I 1629 ble Scheidemann farens etterfølger som organist ved Katharinenkirche, en post han selv beholdt sin død. Scheidemann fikk stor betydning i Hamburgs musikkliv  og ble regnet som en fremragende orgelmester. Han var en mye brukt orgelekspert og prøvespilte tallrike orgler i det nordtyske området. Hans mest betydelige elev var Johann Adam Reincken, som overtok orgelposten ved Katharinenkirche etter Scheidemanns død.
Heinrich Scheidemann regnes som en av grunnleggerne av den nordtyske orgelskole. Han kombinerte Sweelincks stil med den nordtyske barokktradisjonenen, og er den viktigste komponisten av orgelmusikk på tidlig 1600-tall. Komposisjonene omfatter hovedsakelig preambuler (preludier; koralforspill), koraler for orgel, magnificater, kyrier og dansesatser.


== Verk i utvalg ==
Orgelverk


== Referanser ==


== Kilder ==
(de) Robert Eitner: «Scheidemann, Heinrich». I Allgemeine Deutsche Biographie (ADB). Bind 30, Duncker & Humblot, Leipzig 1890, s. 707 f.
(de) Renate Hübner-Hinderling: «Heinrich Scheidemann» i Biographisch-Bibliographisches Kirchenlexikon (BBKL). Bind 9, Herzberg 1995, ISBN 3-88309-058-1, sp. 67–69.


== Litteratur ==
Werner Breig: Die Orgelwerke von Heinrich Scheidemann. Franz Steiner, Wiesbaden 1967, ISBN 3-515-00218-9 (online).
Pieter Dirksen: Heinrich Scheidemann's Keyboard Music. Its Transmission, Style and Chronology. Ashgate Aldershot, 2007, ISBN 978-0-7546-5441-4.
Gustav Fock (red.): Heinrich Scheidemann: Orgelwerke. 1. Choralbearbeitungen. 7. opplag. Bärenreiter-Verlag, Kassel 2006.
Gustav Fock (red.): Heinrich Scheidemann: Orgelwerke. 2. Magnificat-Bearbeitungen. 3. opplag. Bärenreiter-Verlag, Kassel 2006.


== Eksterne lenker ==
(en) Heinrich Scheidemann – kategori av bilder, video eller lyd på Commons 
(de) Verk av og om Heinrich Scheidemann i katalogen til det tyske nasjonalbiblioteket
(en) Fritt tilgjengelige noter av Heinrich Scheidemann i International Music Score Library Project

(en) Fritt tilgjengelige noter av Heinrich Scheidemann på Mutopia-prosjektetMedia
Håndhygiene

Håndhygiene er en fellesbetegnelse for metoder man kan bruke for å fjerne mikrober eller andre urenheter fra hendene, for eksempel håndvask eller hånddesinfeksjon. Fra 2004 er de offisielle norske anbefalingene for håndhygiene i helsevesenet håndvask i situasjoner der hendene er synlig skitne, før mat og etter toalettbesøk.


== Håndvask ==
Slik anbefaler Folkehelseinstituttet at man gjennomfører håndvask med såpe:Hendene må være fri for ringer, armbåndsur, armbånd, kunstige negler, neglepynt, neglelakk og lange negler.

Fukt hender og håndledd i lunkent, rennende vann. Inkluder underarmer når dette har vært i berøring med pasienter eller gjenstander.
Tilsett en eller to pump med såpe i en håndflate. Mengden skal være tilstrekkelig til at begge hender dekkes. Dette vil avhenge av hendenes størrelse.
Spre produktet over alle flater på begge hender, inkludert håndledd. Inkluder underarmer når dette har vært i berøring med pasienter eller gjenstander. Gi ekstra oppmerksomhet til områder som ofte blir glemt: tomler, mellom fingre, baksiden av hendene og fingertupper.
Skyll hendene grundig under lunkent, rennende vann.
Klapptørk hendene godt med rent engangs papirhåndkle.
Håndbetjente kraner stenges med det brukte papirhåndkleet.


== Referanser ==


== Eksterne lenker ==
(en) Hand washing – kategori av bilder, video eller lyd på Commons
UTC+11.30

UTC+11.30 er en tidssone som ligger 11 timer og 30 minutter foran UTC. Den brukes for tiden på følgende steder:


== Som standard tid (hele året) ==
 Australia
 Norfolkøya (Norfolk Time zone)


== Historisk bruk ==
Den 2. november 1868 innførte New Zealand offisielt en standardtid som skulle følges over hele landet, og var kanskje det første landet som gjorde det. Standartdtiden var basert på lengdegraden 172° 30' øst for Greenwich, hvilket vil si 11 timer og 30 minutter foran Greenwich Mean Time. Denne standarden var kjent som New Zealand Mean Time (NZMT). I dag ville dette vært samme tidssone som omfattes av UTC+11.30.


== Se også ==
Tid i Australia


== Eksterne lenker ==
Time Genie: Byer i UTC+11:30 (engelsk)
Johan Conrad Ernst

Johan Conrad Ernst (født 16. juni 1666 i København, død 23. september 1750 i Avnsøgård) var en dansk arkitekt som virket i Norge i dansketiden.
Allerede etter 1693 ble Ernst kongelig byggmester. Senere ble han hoffrettsassessor, i 1709 kanselliråd, deretter justisråd og i 1729 etatsråd.
Man vet lite om hans ungdom og kunstneriske utdannelse. Som kongelig byggmester ble Ernst i 1696 sendt til Stockholm for å arbeide under slottsarkitekt Nicodemus Tessin den yngre. Senere hentet han hjem en modell av et nytt og stort slott for Christian V. Slottet var planlagt utført på grunnen til det nedbrente Sophie Amalienborg slott, men dette ble aldri realisert.
Etter bybrannen i Bergen 19. mai 1702 ble det innkalt utenlandske fagmenn. Ernst foresto gjenreisningen av private og offentlige bygg i samarbeid med byggmester Hans Martin Heintz. I Bergen fikk Ernst oppført Manufakturhuset og Hagerupgården (Stiftsgården) i 1705.
Noen år senere arbeidet Ernst under ledelse av generalbyggmester Vilhelm Platens med oppføringen av Frederiksberg slott. Da Platen la ned sitt embete som generalbyggmester, ble Ernst hans etterfølger (1716) med 1000 Rigsdaler årlig i lønn.
Ernst giftet seg med Magdalene Foss (f. 1676 d. 1718) 23. april 1703. Etter hennes død giftet han seg 6. juli 1719 med Margrethe Elisabeth Weinmann, enke etter borgmester Anders Jacobsen Lindberg. Ernst var en ansett og velhavende mann, eide godset Aunsøgård ved Kalundborg og et herskapelig hus i Stormgade i København. Han døde i 1750 og ble 8. oktober samme år gravlagt i Viskinge Kirkes kapell ved Kalundborg.


== Galleri ==

		
		
		
		


== Referanser ==


== Eksterne lenker ==
Kristian Bjerknes om Johan Conrad Ernst i Gamle borgerhus i Bergen
(da) Johan Conrad Ernst på Kunstindeks Danmark / Weilbachs Kunstnerleksikon
Jacob Praetorius den yngre

Jacob Praetorius (1586–1651) i Hamburg, var en tysk organist og komponist.


== Liv og virke ==
Praetorius fikk sin første undervisning av faren Hieronymus. Både faren og farfaren, Jacob Praetorius den eldre, var organister ved St. Jacobi-kirka i Hamburg.
18 år gammel ble Praetorius organist ved St. Petri-kirka i Hamburg, en post han beholdt til sin død. I 1606 studerte han hos Jan Pieterszoon Sweelinck i Amsterdam. Sweelinck skrev en motett i anledning Praetorius' bryllup i 1608. 
Jacob Praetorius hadde tre døtre og tre sønner – av disse ble sønnen Hieronymus en kjent musiker.
Praetorius' komposisjoner omfatter hovedsakelig motetter og orgelstykker. Han underviste i orgelspill og komposisjon, og blant hans mest betydelige elever regnes Matthias Weckmann og Berendt Petri. Den berømte organisten Heinrich Scheidemann var  Praetorius' samtidige.


== Referanser ==


== Kilder ==
(de) Robert Eitner: «Praetorius, Jacob». I Allgemeine Deutsche Biographie (ADB). Bind 26, Duncker & Humblot, Leipzig 1888, s. 518.


== Litteratur ==
Klaus Beckmann: Die Norddeutsche Schule. Orgelmusik im protestantischen Norddeutschland zwischen 1517 und 1755. Teil I: Die Zeit der Gründungsväter 1517–1629. Schott, Mainz 2005. Teil II: Blütezeit und Verfall 1620–1755. Schott, Mainz 2009.


== Eksterne lenker ==
(de) Verk av og om Jacob Praetorius den yngre i katalogen til det tyske nasjonalbiblioteket
(en) Fritt tilgjengelige noter av Jacob Praetorius den yngre i International Music Score Library Project
Gåten på Afroditeøya

Gåten på Afroditeøya (orig: The Aphrodite Inheritance) er en britisk mysterie- og eventyrserie på åtte episoder som gikk på BBC i 1979. Serien ble skapt av Michael J. Bird. Den handler om briten David Colliers som er på Kypros for å granske omstendighetene rundt brorens død. I løpet av oppholdet blir han dradd inn i en merkelig konspirasjon. Hovedrollen spilles av Peter McEnery, mens andre sentrale roller spilles av Alexandra Bastedo, Brian Blessed, Paul Maxwell og Stefan Gryff.
Gåten på Afroditeøya kom få år etter The Lotus Eaters og Who Pays the Ferryman? Også i disse to seriene var handlingen lagt til Middelhavs-området.
Serien ble sendt på NRK i 1979.


== Handling ==
Handlingen starter med engelskmannen David Colliers (Peter McEnery) ankomst til Kypros. Han er der for å besøke sin bror som nettopp har blitt alvorlig skadet i en bilulykke på et øde sted. Når han kommer til øya får han til sitt sjokk vite at broren er død. David får etterhvert kontakt med den vakre, men mystiske, kvinnen Helene, som påstår at hans bror ble myrdet. Hun overleverer ham samtidig en pengekoffert som hun mente tilhørte hans bror. Etterhvert opplever han en rekke merkelig ting som gjør at han begynner å tvile på om kvinnen egentlig eksisterer annet enn i fantasien. Under oppholdet får han også møte to av hennes hjelpere, som har det med å dukke opp og forsvinne på like mystisk vis som henne.
Etterhvert opplever han flere ubehageligheter fra mennesker som var bekjente av broren, og som er ute etter noe verdifullt som de nå tror er i hans besittelse. David skjønner det er snakk om pengekofferten og at at broren var innblandet i en lyssky virksomhet som innbefattet mange penger. Pengekofferten viser seg bare å være toppen av isfjellet.


== Om serien ==
Gåten på Afroditeøya ble innspilt på Kypros høsten 1978, i samarbeid med Cyprus Broadcasting Corporation. En soundtrack-album til serien ble utgitt samme år.Den ble utgitt på DVD i 2014 av Simply Media.

I NorgeNRK sendte serien over seks lørdager fra 21. april til 26. mai 1979. Fjerde og sjette episode var dobbelepisoder.Aftenpostens TV-anmelder beskrev den som velspilt, men noe langdryg.


== I rollene ==
Peter McEnery …  David Collier (Mannen som reiser til Kypros etter sin brors ulykke)
Alexandra Bastedo …  Helene (den mystiske kvinner som stadig kontakter David)
Brian Blessed …  Basileos (Helenes hjelper)
Stefan Gryff …  Charalambos (Helenes hjelper)
Paul Maxwell …  Eugen Hellman (Den rike amerikaneren)
Godfrey James …  Inspector Dimas (Politiinspektøren)
William Wilde ... Eric Morrison (Barry Colliers kompanjong)
Tony Doyle …  Martin Preece
Karl Held ... Travis
Ray Jewers ... Olsen
Carmen Gómez ... Maria
Kostas Dimitriou ... Antonio
Barry Halliday	... Barry Collier


== Episodeoversikt ==
BBC


== Referanser ==


== Eksterne lenker ==
(en) Gåten på Afroditeøya på Internet Movie Database 
Nettside med mye informasjon (på engelsk)
Nob

Nob (hebraisk for «høyt/hellig sted»)  er et sted i oldtidens Israel som nevnes seks ganger i den hebraiske Bibelen (det gamle testamente).Stedet kan ha vært lokalisert i nærheten av Bakurim i området som lå øst for Jerusalem, ikke langt fra Oljeberget, eller muligens lengre nord ved Tell Shuafat. Det er sannsynlig at det tilhørte Benjamins stamme ved at Jerusalem lå på grensen mellom Benjamins og Judas stamme.
I henhold til Bibelen er det til Nob hvor David flykter til ypperstepresten Ahimelek, og hvor han mottar Goliats sverd, hvor det ble oppbevart. Senere kommer kong Saul til Nob med edomitten Doeg. Saul var rasende for at Ahimelek hadde gitt hjelp til David, og fikk Doeg til å drepe Ahimelek og alle de andre prestene. Deretter ble alle menn, kvinner og barna i byen drept.Nob er også nevnt ved senere hendelser i Jesajas bok forbindelse med at Assyria angrep Israel, og i Nehemjas bok i forbindelse med tilbakevendingen  fra landflyktigheten i Babylon.


== Referanser ==
Fylkesvei 8070

Fylkesvei 8070 går mellom Oksevågdalen og Dyfjord i Lebesby kommune. Veien er 12,0 km lang.
Frem til 2019 hadde veien betegnelsen fylkesvei 241 (Finnmark).


== Kommuner og knutepunkter ==

 LebesbyKifjordveien 

Movikveien 
Brenngamveien 
Dyfjordbotn 
Tørrfiskveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv8070
(no) Statens vegvesen – trafikkmeldinger
Matthias Weckmann

Matthias Weckmann (før 1619–1674) var en tysk barokk-komponist.


== Liv og virke ==
Weckman var elev av Heinrich Schütz i Dresden og Jacob Praetorius den yngre i Hamburg. I 1638 ble han organist ved kurfyrstens hoff i Dresden og fra 1642 ved prinsehoffet i Nykøbing. Etter 1649 vendte han tilbake til Dresden, og fra 1655 til sin død var han organist ved St. Jacobi-Kirche i Hamburg.


== Verk ==
Bevarte verk:

noen kantater og kirkekonserter
12 sonater for collegium musicum  i Hamburg (en samling instrumentale ensemblestykker)
noen orgelverk
noen cembaloverk
noen lieder og korte arierDisse få verkene er nok til fastslå at Weckmann var en svært fantasifull og uttrykkssterk komponist.


== Referanser ==


== Kilder ==
(de) Max Seiffert: «Weckmann, Matthias». I Allgemeine Deutsche Biographie (ADB). Bind 41, Duncker & Humblot, Leipzig 1896, s. 379–386.


== Litteratur ==
(de) Thomas Röder: «Matthias Weckmann» i Biographisch-Bibliographisches Kirchenlexikon (BBKL). Bind 13, Herzberg 1998, ISBN 3-88309-072-7, sp. 577–579.


== Eksterne lenker ==
(de) Verk av og om Matthias Weckmann i katalogen til det tyske nasjonalbiblioteket
Oppføring om Matthias Weckmann på Bach Cantatas
(en) Fritt tilgjengelige noter av Matthias Weckmann på Mutopia-prosjektet
Thomas Kjekstad

Thomas Kjekstad (født 15. august 1971) er en norsk gitarist.
Etter studier ved Norges musikkhøgskole har han drevet omfattende virksomhet som solist og medlem av ulike ensembler, som Oslo Sinfonietta og Affinis Ensemble. Kjekstad har jobbet med en rekke store orkestre, og med et variert repertoar – også urfremførelser. Han spiller også i duoen Twitter Machine sammen med Lars-Erik ter Jung (fiolin).


== Diskografi ==
Twitter Machine – Twitter Machine, Fabra (2003)


== Eksterne lenker ==
Twitter Machine: Ny norsk samtidsmusikk på CD Arkivert 14. mars 2007 hos Wayback Machine.
Park district

Park district er et område i den vestlige delen av Glasgow i Skottland. Området er sentrert rundt Park Circus som består av en liten park med gate og bygårder rundt. Park Circus ligger på toppen av en haug rett øst for Kelvingrove Park og utsikten over parken gjør at det hører til de finere områdene i Glasgow.
Området er avgrenset av Woodlands mot nordøst, Kelvingrove Park mot vest Charing Cross mot sørøst. Mange av bygårdene har blitt gjort om til kontorer, men det er også flere som i senere tid har blitt rehabilitert til leilighetsbygg. I en bygning ved Park Circus som tidligere huset det italienske konsulatet er det i dag offisielle vielseslokaler for borgerlige bryllup.
Tidligere holdt Scottish Football Association til i Park district, men flyttet til Hampden Park etter at stadionet ble ombygget slik at det var fasiliteter for forbundet.
Eilert Bøhm

Eilert Steensrud Bøhm (født 17. juli 1900 i Moss, død 1. februar 1982 i Moss) var en norsk idrettsutøver. Han vant sølvmedalje i  lagturn under de olympiske leker 1920 i Antwerpen.
Bøhm var også friidrettsutøver og vant NM i høydehopp både i 1920 og 1921. I 1926 ble han norgesmester i stavsprang.Han representerte Moss Idrettsforening (senere Moss IL) og Oslo Turnforening. I 1928 ble han valgt inn i Moss Skiklubbs første styre.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Referanser ==


== Eksterne lenker ==
(en) Eilert Bøhm – Olympedia 
(en) Eilert Bøhm – Sports-Reference (OL-resultater – arkivert) 
(en) Eilert Bøhm – databaseOlympics.com (arkivert)
Ingolf Davidsen

Ingolf Martin Davidsen (født 30. januar 1893 i Bergen, død 23. mars 1946 i Bergen) var en norske sportsutøver som deltok under de olympiske leker 1920 i Antwerpen.
Davidsen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Ingolf Davidsen – Olympedia 
(en) Ingolf Davidsen – Sports-Reference (OL-resultater – arkivert) 
(en) Ingolf Davidsen – databaseOlympics.com (arkivert)
Håkon Endreson

Håkon (Haakon) Riofe Endreson (født 16. februar 1891 i Vestre Aker, død 18. mars 1970 i Bærum) var en norske sportsutøver som deltok under de olympiske leker 1920 i Antwerpen.
Endreson vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Håkon Endreson – Olympedia 
(en) Håkon Endreson – Sports-Reference (OL-resultater – arkivert) 
(en) Håkon Endreson – databaseOlympics.com (arkivert)
Harald Færstad

Harald Oliver Nikolai Færstad (født 2. desember 1889 i Bergen, død 10. juli 1979 i Bergen) var en norske sportsutøver som deltok under de olympiske leker 1920 i Antwerpen.
Færstad vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Harald Færstad – Olympedia 
(en) Harald Færstad – Sports-Reference (OL-resultater – arkivert) 
(en) Harald Færstad – databaseOlympics.com (arkivert)
Hermann Helgesen

Hermann Aldryk Trostrup (Herman Alrich Frostrup) Helgesen (født 28. februar 1889 i Ålesund, død 1. februar 1963 samme sted) var en norsk turner som deltok under de olympiske leker 1920 i Antwerpen.
Helgesen vant en olympisk sølvmedalje i turn under Sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Hermann Helgesen – Olympedia 
(en) Hermann Helgesen – Sports-Reference (OL-resultater – arkivert) 
(en) Hermann Helgesen – databaseOlympics.com (arkivert)
Otto Johannessen

Otto Olavus Johannessen (født 25. juli 1894, død 6. desember 1962 i New York i USA) var en norske sportsutøver som deltok under de olympiske leker 1920 i Antwerpen.
Johannessen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Otto Johannessen – Olympedia 
(en) Otto Johannessen – Sports-Reference (OL-resultater – arkivert) 
(en) Otto Johannessen – databaseOlympics.com (arkivert)
Johan Anker Johansen

Johan Anker Johansen  (født 18. mars 1894 i Fredrikstad, død 14. desember 1986 i Oslo) var en norske sportsutøver som deltok under de olympiske leker 1920 i Antwerpen.
Johansen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Johan Anker Johansen – Olympedia 
(en) Johan Anker Johansen – Sports-Reference (OL-resultater – arkivert) 
(en) Johan Anker Johansen – databaseOlympics.com (arkivert)
Trygve Kristoffersen

Trygve Steen (Sten) Kristoffersen Karp (født 4. mai 1892 i Horten, død 14. april 1986 i Horten) var en norske sportsutøver som deltok under de olympiske leker 1920 i Antwerpen.
Kristoffersen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Trygve Kristoffersen – Olympedia 
(en) Trygve Kristoffersen – Sports-Reference (OL-resultater – arkivert) 
(en) Trygve Kristoffersen – databaseOlympics.com (arkivert)
Monter

Se også: Montasje og butikkjeden Montér.En monter (fra latin monstrare, «å stille ut» eller «å vise fram») er en boks av glass som blir brukt til utstilling av gjenstander.
Montere brukes bl.a. på museer og i utstillingsvinduer i butikker.
Vitrine eller vitrineskap er ett skap med glass innfelt i dører og eventuelt også vegger. Ordet kommer fra fransk vitrine som i sin tur kommer fra latin vitrum som begge betyr glass.


== Referanser ==


== Eksterne lenker ==
(en) Display cases – kategori av bilder, video eller lyd på Commons
Henrik Nielsen

Henrik Meyer Nielsen (Nilsen) (født 3. november 1886 i Bergen, død 8. august 1973 i Bergen) var en norsk sportsutøver som deltok under de olympiske leker 1920 i Antwerpen.
Nielsen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.


== OL-medaljer ==
1920  Antwerpen -  Sølv i turn, lagkonkurranse fritt system (Norge)


== Eksterne lenker ==
(en) Henrik Nielsen – Olympedia 
(en) Henrik Nielsen – Sports-Reference (OL-resultater – arkivert) 
(en) Henrik Nielsen – databaseOlympics.com (arkivert)
Armadale (West Lothian)

Armadale (skotsk: Airmadale; skotsk-gælisk: Armadal) er en by (town) i regionen West Lothian i Skottland. Armadale, tidligere kjent som Barbauchlaw, er en tidligere gruveby som også framstilte murstein. Dens moderne navn kommer fra landsbyen Armadale i Sutherland, en eiendom som var eid av landeieren William Honeyman (1756–1835) og som senere kjøpte landområder i Barbauchlaw. Den ligger i Central Belt, midt mellom Motherwell og Edinburgh. Nærmeste by er Bathgate noen få kilometer øst for Armadale.
Ved folketellingen i 2001 hadde Armadale 9 063 innbyggere. I 2006 ble folketallet estimert til 10 830 innbyggere, og til 11 960 for 2014.


== Historie ==

Før byggingen av en ny tollbelagt hovedvei mellom Edinburgh og Glasgow i 1786 var landsbyen Barbauchlaw ikke mer enn et lite jordbrukssamfunn, men dens lokalisering ved krysset til hovedveien førte til økt trafikk og at det ble bygget en tollstasjon. Eiendommen ble kjøpt opp av William Honeyman i 1790. På sine eiendommer i Sutherland var han en av de første landeieren som forviste leietakere for å rydde land for sauer, en prosess som førte til utrenskningen av Høylandet (Highland Clearance) og tvang tusenvis av skotter til å forlate landet. Ved adlingen av Honeyman i 1797 tok han tittelen Lord Armadale (fra sin mors eiendom i Sutherland) og dette navnet ble deretter benyttet på hans eiendommer og landsby i West Lothian.Oppdagelsen av store kullforråd og jernmalm i området førte til industriell utnyttelse fra flere selskaper under den industrielle revolusjon. Et kullselskap ble opprettet i 1819 og begynte å drifte «Woodend Pit» som lå nordvest for tollhuset.


== Dagens Armadale ==
Byen har et stort antall offentlige steder. Det er åtte offentlige pub i byen: Coppies Bar, The Corrie, The Crack Den , The Cavalier, The Bucks Head Tavern, The Highlander, The Regal, og The Goth. Sistnevnte har byens klokken ved bygningens fasade. Det er flere lokale butikker, og et lite supermarked i West Main Street.


== Referanser ==


== Eksterne lenker ==
(en) Armadale, West Lothian – kategori av bilder, video eller lyd på Commons

Armadales samfunnsnettsted